SNI Magántanulók jogai - Diszmami
20/2012. (VIII. 31.) EMMI rendelet 75. §-a szerint:
(1) Ha a tanuló – a szülő kérelme alapján – a tankötelezettségének magántanulóként kíván eleget tenni, az erre irányuló kérelem benyújtásától számított 5 napon belül az iskola igazgatója megkeresi a gyermek lakóhelye, ennek hiányában tartózkodási helye szerint illetékes gyámhatóságot és a gyermekjóléti szolgálatot. A gyámhatóság és a gyermekjóléti szolgálat az igazgató megkeresésétől számított 15 napon belül köteles megküldeni a véleményét.
b) sajátos nevelési igényű tanuló esetén a fővárosi, megyei utazó gyógypedagógusi hálózat keretében kell gondoskodni.
SNI gyermekek különleges gondozáshoz való joga
A közoktatási törvény 30. §(1) bekezdése alapján a SNI gyermeknek, tanulónak joga, hogy különleges gondozás keretében állapotának megfelelő pedagógiai, gyógypedagógiai, konduktív pedagógiai ellátásban részesüljön attól kezdődően, hogy igényjogosultságát megállapították.
A különleges gondozást a szakértői és rehabilitációs bizottságok által kiállított szakértői véleményben foglaltak szerint kell biztosítani. A sajátos nevelési igény megállapításától kezdve a szülő döntési önállósága sok közoktatási kérdésben – mint a nevelési-oktatási intézmény szabad megválasztása, vagy a magántanulóság válaszhatósága – korlátozottá válik.
Kizárólagos magántanuló különleges gondozása, feltételei
Amennyiben a tanuló tankötelezettségét kizárólagosan magántanulóként teljesítheti, ez esetben a szakértői véleményben kell rendelkezni a heti foglalkoztatás idejéről és a felkészüléshez szükséges, a szakértői és rehabilitációs bizottság által biztosított szakemberekről is.
A közoktatási törvény 120. § (1) bekezdése alapján, ha a SNI tanuló szakértői vélemény alapján tanulmányait magántanulóként folytatja, illetve a szülő otthoni ellátás keretében tesz eleget a fejlesztő felkészítésben való részvételi kötelezettségének, az önkormányzati feladatellátás keretében a szakértői véleményben megjelölt szakember biztosításáról – külön jogszabályban meghatározottak szerint – az iskolának, a fejlesztő felkészítést nyújtó, illetve a szakértői véleményt készítő intézménynek kell gondoskodnia.
Ezen bekezdésben meghatározottak alapján az iskolában nem foglalkoztatott szakemberek biztosításáról a SNI tanuló esetén a fővárosi, megyei utazó szakember hálózat költségvetése terhére kell gondoskodni.
Magántanulók értékelése, számonkérése, felkészítése
A magántanulót egyébként az iskola valamennyi kötelező tanórai foglalkozása alól fel kell menteni és a tanuló az igazgató által meghatározott időben, és a nevelőtestület által meghatározott módon, ad számot tudásáról.
A magántanulónak a magatartását és szorgalmát sem kell minősíteni. A ha a SNI tanuló az illetékes szakértői és rehabilitációs bizottság szakértői véleménye alapján magántanulóként folytatja, iskolai neveléséről és oktatásáról – felkészítéséről, érdemjegyeinek és osztályzatainak megállapításáról, illetve az ehhez szükséges pedagógusokról – a szakértői véleményben foglaltak szerint – az az iskola gondoskodik, amellyel a tanuló tanulói jogviszonyban áll.
Forrás: Oktatási Jogok Biztosításának Hivatala
Kapcsolódó cikk: Távokatási program általános iskolás magántanulóknak, külföldön élő magyar családoknak
Közzétéve 2015-05-26 2017-09-27 Szerző DiszmamiKategória InformációCímke magántanuló, sajátos nevelési igényű, SNI
7 thoughts on “SNI Magántanulók jogai”
Visszajelzés: Távoktatási program általános iskolás magántanulóknak, külföldön élő magyar családoknak - Diszmami
Visszajelzés: Digitális Középiskola | Diszmami - diszlexiásoknak
Előző Korábbi bejegyzések: Váratlan utazás: A jó boszorkány (1.évad 11.rész)
Következő Következő bejegyzések: Újbuda Gimnázium KTM (Képesség és Tehetségfejlesztő Magániskola)